CELEX: 
Language: et
Date: 2019-12-17 00:00:00
Title: KOMISJONI DELEGEERITUD DIREKTIIV (EL) …/…, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, milles käsitletakse kaadmiumi kasutamist teatavates kiirgustaluvusega videokaamerate saatetorudes

EUROOPA
                           KOMISJON
                                                   Brüssel, 17.12.2019
                                                   C(2019) 9071 final
                KOMISJONI DELEGEERITUD DIREKTIIV (EL) …/…,
                                        17.12.2019,
   millega muudetakse tehnika arenguga kohandamise eesmärgil Euroopa Parlamendi ja
   nõukogu direktiivi 2011/65/EL IV lisa seoses erandiga, milles käsitletakse kaadmiumi
           kasutamist teatavates kiirgustaluvusega videokaamerate saatetorudes
                                  (EMPs kohaldatav tekst)
ET                                                                                      ET
 ---pagebreak---                                                   SELETUSKIRI
   1.         DELEGEERITUD ÕIGUSAKTI TAUST
   Käesoleva komisjoni delegeeritud direktiiviga muudetakse tehnika arenguga kohandamise
   eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete
   kasutamise piiramise kohta elektri- ja elektroonikaseadmetes) (uuesti sõnastatud)1 (edaspidi
   „ohtlike ainete kasutamise piiramise direktiiv“) IV lisa seoses erandiga kaadmiumi teatavate
   kasutusviiside osas.
   Ohtlike ainete kasutamise piiramise direktiivi artikli 4 kohaselt on piiratud teatavate ohtlike
   ainete kasutamist elektri- ja elektroonikaseadmetes. Direktiiv jõustus 21. juulil 2011.
   Ohtlike ainete kasutamise piiramise direktiivi II lisas on loetletud järgmised ained, mille
   kasutamist on praegu piiratud: plii, elavhõbe, kaadmium, elavhõbe, kuuevalentne kroom,
   polübroomitud           bifenüülid        (PBB),         polübroomitud         difenüüleetrid        (PBDE),
   bis(2‑ etüülheksüül)ftalaat (DEHP), bensüülbutüülftalaat (BBP), dibutüülftalaat (DBP) ja
   diisobutüülftalaat (DIBP). Ohtlike ainete kasutamise piiramise direktiivi III ja IV lisas on
   loetletud elektri- ja elektroonikaseadmete teatavateks kasutusviisideks ettenähtud materjalid ja
   komponendid, mille puhul on tehtud erand ohtlike ainete kasutamise piiramise direktiivi
   artikli 4 lõike 1 kohasest piirangust.
   Artiklis 5 on sätestatud, et III ja IV lisa kohandatakse teaduse ja tehnika arenguga (lisatakse,
   uuendatakse, muudetakse ja tühistatakse erandeid). Vastavalt artikli 5 lõike 1 punktile a
   lisatakse III ja IV lisasse erandeid, kui see ei muuda nõrgemaks määrusega (EÜ) nr
   1907/20062 tagatud keskkonna- ja tervisekaitset ning kui on täidetud vähemalt üks järgmistest
   tingimustest: materjalide ja komponentide kasutuselt kõrvaldamine või asendamine
   konstruktsiooni muutmisega või materjalide ja komponentidega, mis ei nõua II lisas loetletud
   materjalide või ainete kasutamist, on teaduslikult või tehniliselt võimatu; asendusainete
   töökindlus ei ole tagatud või asendamise kahjulik kogumõju keskkonnale, tervisele ja
   tarbijaohutusele on tõenäoliselt suurem kui sellest tulenev keskkonna-, tervise- või
   tarbijaohutusealane kasu.
   Artikli 5 lõikes 1 on veel sätestatud, et Euroopa Komisjon (edaspidi „komisjon“) lisab
   teatavateks kasutusviisideks ette nähtud elektri- ja elektroonikaseadmete materjalid ja
   komponendid III ja IV lisa loeteludesse üksikute delegeeritud õigusaktidega vastavalt
   direktiivi artiklile 20. Artikli 5 lõikes 3 ja V lisas on sätestatud menetlus erandi tegemise,
   uuendamise ja tühistamise taotluste esitamiseks.
   2.         ÕIGUSAKTI VASTUVÕTMISELE EELNENUD KONSULTEERIMINE
   Pärast ohtlike ainete kasutamise piiramise direktiivi avaldamist on komisjon saanud
   ettevõtjatelt mitu taotlust3 nii erandite lubamiseks kui ka uuendamiseks vastavalt artikli 5
   lõikele 3 ja V lisale.
   Komisjon sai 2015. aasta detsembris taotluse, et tehtaks uus erand, mille kohaselt lubataks
   kasutada kaadmiumi videokaamerate saatetorudes, mille keskkoha lahutusvõime on suurem
   kui 450 TV-joont ja mida kasutatakse keskkonnas, milles on ioniseeriva kiirgusega
   kokkupuude üle 100 Gy tunnis ja saadav kogudoos üle 100 kGy (taotlus nr A-2016).
   1
            ELT L 174, 1.7.2011, lk 88.
   2
            ELT L 396, 30.12.2006, lk 1.
   3
            Loetelu on kättesaadav aadressil: http://ec.europa.eu/environment/waste/rohs_eee/adaptation_en.htm
ET                                                          1                                                   ET
 ---pagebreak---    -Eranditaotluse hindamiseks algatas komisjon uuringu nõutava tehnilise ja teadusliku
   hindamise jaoks, mis hõlmas ka kaheksanädalast veebipõhist avatud konsulteerimist
   huvirühmadega kõnealuse taotluse üle4. Huvirühmadega peetud konsulteerimise käigus esitati
   üks arvamus.
   Avaldati taotluse hindamise lõpparuanne5; huvirühmadele teatati sellest.
   Seejärel konsulteeris komisjon ohtlike ainete kasutamise piiramise direktiivi kohaste
   delegeeritud õigusaktidega tegeleva liikmesriikide eksperdirühmaga ekspertide koosolekul 22.
   septembril 2017. Eksperdid nõustusid esitatud eelnõuga, kuigi suur rühm eksperte ei esitanud
   seisukohta. Kooskõlas parema õigusloome suunistega avaldati delegeeritud direktiivi eelnõu
   parema õigusloome portaalis, kus selle kohta sai neli nädalat anda tagasisidet. Märkusi ei
   esitatud. Seoses eranditega aine suhtes kehtivatest piirangutest võeti kõik vajalikud meetmed
   artikli 5 lõigete 3–7 kohaselt6. Nõukogu ja Euroopa Parlamenti on teavitatud kõigist
   toimingutest.
   Lõpparuandes on toodud esile eelkõige järgmised tehnilised andmed ja hinnangud.
            Kiirgustaluvusega videokaameraid kasutatakse tuumaelektrijaamades ja tuumkütuse
             jäätmete töötlemise tehastes inspekteerimiseks ja üldiseks järelevalveks.
             Videokaamerate jaoks on vaja erilisi sellistes kohtades esinevale tugevale kiirgusele
             vastupidavaid vajalike optiliste näitajatega saatetorusid, mille kattekihis on 58,7
             massiprotsenti kaadmiumi.
            Praegu ei ole turul saadaval kaadmiumita alternatiivseid lahendusi, mis tagaksid nii
             nõutava optilise toimivuse kui ka piisava kiirgustaluvuse.
   Eranditaotlusega hõlmatud kasutusalad kuuluvad kategooriasse 97; seepärast on eranditaotlus
   seotud direktiivi 2011/65/EL IV lisaga. Hindamise tulemused näitavad, et see konkreetne
   erand ei nõrgendaks määruse (EÜ) nr 1907/2006 (REACH) kohaselt ette nähtud keskkonna-
   ja tervisekaitset, nagu see on sätestatud direktiivi 2011/65/EL artikliga 5. Lisaks sellele on
   vähemalt üks artikli 5 lõike 1 punktis a nimetatud asjaomane kriteerium erandi taotluses
   täidetud. Kuna asjaomaste kasutusviiside jaoks ei ole praegu saadaval ega ka lähemal ajal
   turule tulemas muid piisavalt töökindlaid lahendusi, on põhjendatud erandi lubamine kuni
   seitsmeks aastaks. Kuna töökindlad asendajad ei ole veel kättesaadavad, ei ole selleks
   ajavahemikuks oodata asendamisest tulenevat kahjulikku sotsiaalmajanduslikku mõju. Samuti
   ei mõjuta erandile antud kehtivusaeg eeldatavasti kahjulikult innovatsiooni.
   3.        DELEGEERITUD ÕIGUSAKTI ÕIGUSLIK KÜLG
   Delegeeritud direktiiviga lubatakse kaadmiumi kasutamiseks teatavatel kasutusviisidel erand
   direktiivi 2011/65/EL artikli 4 lõikes 1 sätestatud piirangutest ja see lisatakse IV lisasse.
   4
           Konsulteerimisperiood kestis 28. oktoobrist kuni 22. detsembrini 2016.
   5
           https://publications.europa.eu/en/publication-detail/-/publication/e8c8a008-3e99-11e7-a08e-
           01aa75ed71a1
   6
           Loetelu nõutavatest haldustoimingutest on kättesaadav komisjoni veebisaidil. Iga delegeeritud õigusakti
           eelnõu menetluse kulgemist on võimalik jooksvalt jälgida institutsioonidevahelises delegeeritud
           õigusaktide registris: https://webgate.ec.europa.eu/regdel/#/home.
   7
           Direktiivi 2011/65/EL I lisas loetletud kategooriad on järgmised: 1. suured kodumasinad; 2. väiksed
           kodumasinad; 3. infotehnoloogia- ja telekommunikatsiooniseadmed; 4. tavatarbijatele ettenähtud
           seadmed; 5. valgustusseadmed; 6. elektri- ja elektrontööriistad; 7. mänguasjad, vaba aja veetmise ja
           spordivahendid; 8. meditsiiniseadmed; 9. seire- ja kontrolliseadmed, kaasa arvatud tööstuslikud seire- ja
           kontrolliseadmed; 10. automaadid; 11. muud ülaltoodud kategooriatesse mittekuuluvad elektri- ja
           elektroonikaseadmed
ET                                                         2                                                         ET
 ---pagebreak---    Õigusakt on delegeeritud direktiiv, mis vastab direktiivile 2011/65/EL, eelkõige selle artikli 5
   lõike 1 punkti a asjaomastele nõuetele.
   Delegeeritud direktiivi eesmärk on aidata kaitsta inimeste tervist ja keskkonda ning lähendada
   asjaomaseid sätteid, et tagada elektri- ja elektroonikaseadmete siseturu toimimine, milleks
   lubatakse teatavatel kasutusviisidel kasutada muidu keelatud aineid kooskõlas ohtlike ainete
   kasutamise piiramise direktiivi sätete ja tingimustega ning selles sätestatud korraga III ja IV
   lisa kohandamiseks teaduse ja tehnika arenguga.
   Proportsionaalsuse põhimõtte kohaselt         ei   lähe käesolev meede       selle eesmärkide
   saavutamiseks vajalikust kaugemale.
   Ettepanek ei mõjuta ELi eelarvet,
ET                                                  3                                               ET
 ---pagebreak---                       KOMISJONI DELEGEERITUD DIREKTIIV (EL) …/…,
                                                17.12.2019,
     millega muudetakse tehnika arenguga kohandamise eesmärgil Euroopa Parlamendi ja
     nõukogu direktiivi 2011/65/EL IV lisa seoses erandiga, milles käsitletakse kaadmiumi
               kasutamist teatavates kiirgustaluvusega videokaamerate saatetorudes
                                        (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL
   teatavate ohtlike ainete kasutamise piiramise kohta elektri- ja elektroonikaseadmetes,8 eriti
   selle artikli 5 lõike 1 punkti a,
   ning arvestades järgmist:
   (1)     Direktiivi 2011/65/EL kohaselt peavad liikmesriigid tagama, et turule lastud elektri- ja
           elektroonikaseadmed ei sisaldaks ohtlikke aineid, mis on loetletud kõnealuse direktiivi
           II lisas. Seda piirangut ei kohaldata teatavate erandiga kaetud kasutusviiside suhtes,
           mis on iseloomulikud meditsiiniseadmetele ning seire- ja kontrolliseadmetele ning mis
           on loetletud kõnealuse direktiivi IV lisas.
   (2)     Elektri- ja elektroonikaseadmete kategooriad, mille suhtes kohaldatakse direktiivi
           2011/65/EL, on loetletud kõnealuse direktiivi I lisas.
   (3)     Kaadmium on piiratud kasutusega aine, mis on kantud direktiivi 2011/65/EL II lisa
           loetellu.
   (4)     3. detsembril 2015 sai komisjon direktiivi 2011/65/EL artikli 5 lõike 3 kohase
           eranditaotluse kaadmiumi kasutamiseks teatavates kiirgustaluvusega videokaamerate
           saatetorudes (edaspidi „taotletud erand“).
   (5)     Taotluse hindamine hõlmas konsultatsioone sidusrühmadega vastavalt direktiivi
           2011/65/EL artikli 5 lõikele 7.
   (6)     Kaadmiumi kasutamine on vajalik videokaamerate saatetorudes, et saavutada suure
           kiirgusega keskkonnas, näiteks tuumaelektrijaamades ja tuumajäätmete töötlemise
           tehastes, töötavate videokaamerate rahuldav kiirgustaluvus ja optilised näitajad.
   (7)     Praegu ei ole turul saadaval kaadmiumita alternatiivseid lahendusi, mis tagaksid nii
           nõutava optilise toimivuse kui ka piisava kiirgustaluvuse.
   (8)     Kuna töökindlaid asendajaid ei ole, ei ole kaadmiumi asendamine või kõrvaldamine
           teatavates videokaamerate saatetorudes veel teaduslikult ja tehniliselt teostatav. Erand
   8
            ELT L 174, 1.7.2011, lk 88.
ET                                                   4                                              ET
 ---pagebreak---           on kooskõlas Euroopa Parlamendi ja nõukogu määrusega (EÜ) nr 1907/20069 ning
          selle tegemisega ei nõrgendata seega keskkonna- ja tervisekaitset.
   (9)    Seega on asjakohane lubada taotletud erand, lisades direktiivi 2011/65/EL IV lisasse
          taotlusega hõlmatud kasutusviisid, mis on seotud kategooriasse 9 kuuluvate elektri- ja
          elektroonikaseadmetega.
   (10)   Taotletud erand tuleks lubada seitsmeks aastaks alates [käesoleva direktiivi Euroopa
          Liidu Teatajas avaldamise kuupäevast] vastavalt direktiivi 2011/65/EL artikli 5 lõike 2
          esimesele lõigule. Pidades silmas töökindla asendusaine leidmiseks jätkuvalt tehtavate
          pingutuste tulemusi, ei avalda kõnealuse erandi kestus tõenäoliselt innovatsioonile
          ebasoodsat mõju.
   (11)   Seepärast tuleks direktiivi 2011/65/EL vastavalt muuta,
   ON VASTU VÕTNUD KÄESOLEVA DIREKTIIVI:
                                                   Artikkel 1
   Direktiivi 2011/65/EL IV lisa muudetakse vastavalt käesoleva direktiivi lisale.
                                                   Artikkel 2
   1.       Liikmesriigid võtavad vastu ja avaldavad käesoleva direktiivi järgimiseks vajalikud
            õigus- ja haldusnormid hiljemalt [viienda kuu viimasel päeval pärast käesoleva
            direktiivi jõustumist]. Liikmesriigid edastavad kõnealuste õigus- ja haldusnormide
            teksti viivitamata komisjonile.
            Liikmesriigid kohaldavad kõnealuseid norme alates [järgmisest päevast pärast
            viienda kuu viimast päeva pärast käesoleva direktiivi jõustumist].
            Kui liikmesriigid need meetmed vastu võtavad, lisavad nad nendesse meetmetesse
            või nende meetmete ametliku avaldamise korral nende juurde viite käesolevale
            direktiivile. Sellise viitamise viisi näevad ette liikmesriigid.
   2.       Liikmesriigid edastavad komisjonile käesoleva direktiiviga reguleeritavas
            valdkonnas nende poolt vastuvõetavate põhiliste siseriiklike õigusnormide teksti.
                                                   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu
   Teatajas.
   9
           Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb
           kemikaalide registreerimist, hindamist, autoriseerimist ja piiramist (REACH) ja millega asutatakse
           Euroopa Kemikaalide Agentuur (ELT L 396, 30.12.2006, lk 1).
ET                                                      5                                                     ET
 ---pagebreak---                                              Artikkel 4
   Käesolev direktiiv on adresseeritud liikmesriikidele.
   Brüssel, 17.12.2019
                                               Komisjoni nimel
                                               president
                                               Ursula von der LEYEN
ET                                                6                 ET
 ---documentbreak---                           EUROOPA
                          KOMISJON
                                                   Brüssel, 17.12.2019
                                                   C(2019) 9071 final
                                                   ANNEX
                                           LISA
                              järgmise dokumendi juurde:
               KOMISJONI DELEGEERITUD DIREKTIIV (EL) .../…,
   millega muudetakse tehnika arenguga kohandamise eesmärgil Euroopa Parlamendi ja
   nõukogu direktiivi 2011/65/EL IV lisa seoses erandiga, milles käsitletakse kaadmiumi
          kasutamist teatavates kiirgustaluvusega videokaamerate saatetorudes
ET                                                                                      ET
 ---pagebreak---                                                LISA
   Direktiivi 2011/65/EL IV lisasse lisatakse kanne 44:
   „44.         Kaadmium kiirgustaluvusega saatetorudes, mis on ette nähtud kasutamiseks
                videokaamerates, mille keskkoha lahutusvõime on suurem kui 450 TV-joont ja
                mida kasutatakse keskkonnas, milles on ioniseeriva kiirgusega kokkupuude üle
                100 Gy tunnis ja saadav kogudoos üle 100 kGy.
                Kohaldatakse kategooria 9 suhtes. Kehtivusaeg lõpeb [käesoleva direktiivi
                Euroopa Liidu Teatajas avaldamisele järgneva 84. kuu viimasel päeval].“
ET                                               1                                           ET